CELEX: C2007/235/49
Language: sk
Date: 2007-10-06 00:00:00
Title: Vec T-316/07: Žaloba podaná 20. augusta 2007 – Commercy/ÚHVT – easyGroup IP Licensing (easyHotel)

6.10.2007   
            
            
               SK
            
            
               Úradný vestník Európskej únie
            
            
               C 235/26
            
         Žaloba podaná 20. augusta 2007 – Commercy/ÚHVT – easyGroup IP Licensing (easyHotel)
   (Vec T-316/07)
   (2007/C 235/49)
   Jazyk žaloby: nemčina
   Účastníci konania
   
      Žalobkyňa: Commercy AG (Weimar, Nemecko) (v zastúpení: F. Jaschke, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: easyGroup IP Licensing Limited
   Návrh žalobkyne
   
               —
            
            
               vyhlásiť ochrannú známku Spoločenstva č. 1 866 706 „easyHotel“ za neplatnú.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „easyHotel“ pre výrobky a služby tried 16, 25, 32, 33, 35, 36, 39, 41 a 42 (ochranná známka Spoločenstva č. 1 866 706).
   
      Majiteľ ochrannej známky Spoločenstva: easyGroup IP Licensing Limited.
   
      Účastník, ktorý sa domáha vyhlásenia neplatnosti: Bettina Breitenbücher, Sozietät Kübler.
   
      Práva z ochrannej známky účastníka, ktorý sa domáha vyhlásenia neplatnosti: nemecká slovná ochranná známka „EASYHOTEL“ pre výrobky a služby zaradené do tried 9, 38 a 42 (č. 30 043 724).
   
      Rozhodnutie výmazového oddelenia: zamietnutie žiadosti o vyhlásenie neplatnosti.
   
      Rozhodnutie odvolacieho senátu: zamietnutie odvolania vo veci R 1295/2006-2.
   
      Dôvody žaloby: porušenie článku 8 ods. 1 písm. a) nariadenia (ES) č. 40/94 (1) z dôvodu, že toto ustanovenie bolo vyložené príliš reštriktívne. V dôsledku zhodnosti označení existuje pravdepodobnosť zámeny napriek tomu, že výrobky a služby sú si iba vzdialene podobné.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, s. 1; Mim. vyd. 17/001, s. 146).